Ο **Windows Internet Explorer 9** (συντομογραφία **IE9**) είναι η έκδοση του προγράμματος περιήγησης διαδικτύου Internet Explorer της Microsoft. Κυκλοφόρησε στις 14 Μαρτίου του 2011. Ο Internet Explorer 9 υποστηρίζει στοιχεία CSS 3, χρωματικών προφίλ ICC έκδοσης 2 ή 4 μέσω του Windows Color System, ενώ διαχειρίζεται καλύτερα τον μηχανισμό JavaScript. Διαφέρει από τις προηγούμενες εκδόσεις, καθώς χρησιμοποιεί πόρους της κάρτας γραφικών με τη χρήση του Direct2D για την απεικόνιση των ιστοσελίδων, του DirectWrite για κείμενο, του Media Foundation για βίντεο, του Windows Imaging Component για εικόνες και του XPS για καλύτερη ποιότητα εκτύπωσης.
Ο IE9 υποστηρίζει επίσης βίντεο HTML5 και προσθήκη ετικετών ήχου και Web Open Font Format. Η Microsoft κυκλοφόρησε τον IE9 ως λογισμικό που δεν περιλαμβάνεται σε καμία έκδοση των Windows ως προεγκατεστημένο.

Οι απαιτήσεις συστήματος για τον IE9 είναι Windows 7, Windows Server 2008 R2, Windows Vista ή Windows Server 2008 (με Service Pack 2, Ενημέρωση πλατφόρμας για Windows Vista, Windows Server 2008 και IE8), ενώ τα Windows XP δεν υποστηρίζονται. Το πρόγραμμα διατίθεται σε εκδόσεις 32-bit και 64-bit.

Ιστορικό
--------

| Όνομα | Δομή | Ημερομηνία κυκλοφορίας | Επιτυχία Acid3 | Νέα χαρακτηριστικά |
| --- | --- | --- | --- | --- |
| Internet Explorer 9 Προεπισκόπηση Πλατφόρμας 1 | 1.9.7745.6019 | 16 Μαρτίου 2010 | 55/100 | Υποστήριξη CSS3, SVG και του μηχανισμού JScript Chakra. |
| Internet Explorer 9 Προεπισκόπηση Πλατφόρμας 2 | 1.9.7766.6000 | 5 Μαΐου 2010 | 68/100 | Καλύτερη απόδοση JScript. |
| Internet Explorer 9 Προεπισκόπηση Πλατφόρμας 3 | 1.9.7874.6000 | 23 Ιουνίου 2010 | 83/100 | Ήχος HTML5, βίντεο HTML5 και WOFF. |
| Internet Explorer 9 Προεπισκόπηση Πλατφόρμας 4 | 1.9.7916.6000 | 4 Αυγούσου 2010 | 95/100 | Μηχανισμός JScript ενσωματωμένη στην εφαρμογή. |
| Internet Explorer 9 Προεπισκόπηση Πλατφόρμας 5 | 1.9.7930.16406 | 15 Σεπτεμβρίου 2010 | Νέο εικονίδιο εφαρμογής. |
| Internet Explorer 9 Beta | 9.0.7930.16406 | Νέο περιβάλλον χρήστη. |
| Internet Explorer 9 Προεπισκόπηση Πλατφόρμας 6 | 1.9.8006.6000 | 28 Οκτωβρίου 2010 | Καλύτερη διαχείριση δισδιάστατου CSS3 και ετικέτες σήμανσης HTML5. |
| Internet Explorer 9 Προεπισκόπηση Πλατφόρμας 7 | 1.9.8023.6000 | 17 Νοεμβρίου 2010 | Καλύτερη απόδοση JScript. |
| Internet Explorer 9 Προεπισκόπηση Πλατφόρμας 8 | 1.9.8080.16413 | 10 Φεβρουαρίου 2011 | Εργαλεία που αποτρέπουν την αναγνώριση της φυσικής τοποθεσίας του χρήστη. |
| Internet Explorer 9 Release Candidate | 9.0.8080.16413 | Αλλαγή εικονιδίου εφαρμογής, δυνατότητα προστασίας από εντοπισμό, βελτιωμένη απόδοση, μικρές αλλαγές στο περιβάλλον χρήστη, περισσότερα πρότυπα web και άλλα. |
| Internet Explorer 9 | 9.0.8112.16421 | 14 Μαρτίου 2011 | Δυνατότητες ανοίγματος μιας ομάδας αγαπημένων από ένα μόνο εικονίδιο της γραμμής εργασιών και δημιουργίας νέας γραμμής καρτελών. |

Ανάπτυξη
--------

Η ανάπτυξη του IE9 ξεκίνησε αμέσως μετά την κυκλοφορία του IE8. Τότε, η Microsoft άρχισε να συλλέγει πληροφορίες και συμβουλές για την επόμενη έκδοση του προγράμματος μέσω του Microsoft Connect. Από τότε, η ομάδα του IE έδινε έμφαση στη βελτίωση της υποστήριξης του HTML5, του CSS3, του SVG, του XHTML και την εμφάνιση του περιβάλλοντος χρήστη με τη φιλοσοφία ενός «καθαρού και νέου σχεδιασμού».

Η Microsoft παρουσίασε για πρώτη φορά τον IE9 στο PDC 2009 και έδωσε έμφαση κυρίως στην εκμετάλλευση του υλικού του υπολογιστή από το πρόγραμμα μέσα του μηχανισμού DirectX για τη βελτίωση της απόδοσης των εφαρμογών web και της εμφάνισης των γραμματοσειρών.

Αργότερα, η Microsoft ανακοίνωσε ότι η ομάδα του προγράμματος έγινε μέλος του W3C SVG Working Group, γεγονός που της επέτρεψε να προσθέσει στο πρόγραμμα μηχανισμό υποστήριξης γραφικών SVG. Η ενέργεια αυτή έγινε πραγματικότητα στο MIX 10, όπου παρουσιάστηκε ο συγκεκριμένος μηχανισμός SVG μαζί με βελτιωμένη υποστήριξη του προτύπου HTML5. Ταυτόχρονα, παρουσιάστηκε ο νέος μηχανισμός JScript του προγράμματος με την κωδική ονομασία Chakra, που ενσωματώνει τον μηχανισμό JScript στον πυρήνα του προγράμματος

Στο συνέδριο MIX 10 κυκλοφόρησε η πρώτη προεπισκόπηση πλατφόρμας (platform preview) του IE9, που υποστήριζε CSS3 και SVG, έναν νέο μηχανισμό JScript με το όνομα Chakra, ενώ το πρόγραμμα πετύχαινε το τεστ Acid3 σε ποσοστό 55/100, σκορ που έφτανε μέχρι 20/100 στον IE8. Στις 5 Μαΐου του 2010 κυκλοφόρησε η δεύτερη προεπισκόπηση πλατφόρμας του προγράμματος, στην οποία το σκορ έφτανε το 68/100, ενώ βελτιώθηκε η απόδοση του προγράμματος στην εμφάνιση των ιστοσελίδων. Στις 23 Ιουνίου του 2010 κυκλοφόρησε η Τρίτη προεπισκόπηση πλατφόρμας, που έφτανε σε σκορ του Acid3 το 83/100 και παρουσιάστηκε ένας γρηγορότερος μηχανισμός JScript. Στην έκδοση αυτή περιλαμβανόταν υποστήριξη ήχου και βίντεο HTML5, δυνατότητα προσθήκης ετικετών σε στοιχεία μηχανισμού και το WOFF. Στις 4 Αυγούστου του 2010 κυκλοφόρησε η τέταρτη προεπισκόπηση πλατφόρμας, στην οποία το σκορ του Acid3 έφτανε το 95/100, μαζί με έναν γρηγορότερο μηχανισμό JScript. Στις 15 Σεπτεμβρίου του 2010 κυκλοφόρησε η beta έκδοση του IE9 (όπου εμφανίστηκε για πρώτη φορά το νέο περιβάλλον χρήστη) μαζί με την πέμπτη προεπισκόπηση πλατφόρμας. Σε αντίθεση με τις προεπισκοπήσεις, η beta έκδοση αντικαθιστούσε προηγούμενες εκδόσεις του Internet Explorer με την εγκατάστασή της. Η έκτη προεπισκόπηση πλατφόρμας του IE9 κυκλοφόρησε στις 28 Οκτωβρίου του 2010, που υποστήριζε δισδιάστατο CSS3 και περισσότερα στοιχεία HTML5, ενώ ακολούθησε η έβδομη προεπισκόπηση πλατφόρμας στις 17 Νοεμβρίου του 2010, με περισσότερο βελτιωμένη απόδοση του JScript.

Στις 23 Νοεμβρίου του 2010 κυκλοφόρησαν δύο ενημερώσεις του IE9 Beta, η KB2448827, που βελτίωνε την αξιοπιστία και τη σταθερότητα του του προγράμματος, και η KB2452648, που διόρθωνε ένα πρόβλημα με τη σύνδεση στο πλαίσιο διαλόγου αποστολής σχολίων. Την ίδια ημέρα, η δομή 9.0.8027.6000 του προγράμματος, που βασιζόταν στην έβδομη προεπισκόπηση, διέρευσε στο διαδίκτυο. Στις 10 Φεβρουαρίου του 2011 κυκλοφόρησε η έκδοση release candidate του IE9, μαζί με την όγδοη προεπισκόπηση πλατφόρμας, στην οποία βελτιώθηκε η απόδοση, προστέθηκε χαρακτηριστικό αποτροπής εντοπισμού, έγιναν μικρές αλλαγές στο περιβάλλον χρήστη και προστέθηκε υποστήριξη για περισσότερα πρότυπα web.

Οι προεπισκοπήσεις δεν ήταν πλήρεις εκδόσεις του IE9, καθώς αφορούσαν τη δοκιμή και μόνο του μηχανισμού Trident και προορίζονταν για προγραμματιστές και επαγγελματίες πληροφορικής, ώστε να βελτιώσουν την εμφάνιση και τη συμβατότητα των ιστοσελίδων τους βάσει του μηχανισμού αυτού. Η Microsoft ενημέρωνε τις προεπισκοπήσεις αυτές περίπου κάθε μήνα.

Η τελική έκδοση του Internet Explorer 9 κυκλοφόρησε στις 14 Μαρτίου του 2011 κατά τη διάρκεια του μουσικού και κινηματογραφικού φεστιβάλ South by Southwest (SXSW) στο Όστιν του Τέξας.

Βελτιώσεις
----------

### Περιβάλλον χρήστη

Ο IE9 περιέχει σημαντικές αλλαγές στο περιβάλλον εργασίας χρήστη σε σχέση με τις προηγούμενες εκδόσεις. Σε αυτές περιλαμβάνονται:

* Καρφιτσωμένες τοποθεσίες: συνεργάζεται με τη γραμμή εργασιών των Windows 7 για να κάνει τις ιστοσελίδες να λειτουργούν σαν εφαρμογές, καθώς ο χρήστης μπορεί να «καρφιτσώσει» μια ιστοσελίδα στη γραμμή και μετά να επιστρέψει σε αυτήν όπως ακριβώς θα γινόταν και με μία συντόμευση
* Πρόγραμμα διαχείρισης λήψεων με χαρακτηριστικά ασφαλείας: διαχειρίζεται τις λήψεις (παύση και συνέχιση) και ειδοποιεί αν ένα στοιχείο περιέχει κακόβουλο λογισμικό
* Αναζήτηση στη γραμμή διευθύνσεων
* Βελτιωμένες καρτέλες
* Σύμβουλος απόδοσης προσθέτων: δείχνει ποια πρόσθετα τρίτων κατασκευαστών επιβραδύνουν την απόδοση του προγράμματος και επιτρέπει την απενεργοποίηση ή την αφαίρεσή τους.
* Συμπαγές περιβάλλον χρήστη

### Δομές εγγραφής

#### Μηχανισμός JScript

Ο IE9 περιλαμβάνει έναν γρηγορότερο μηχανισμό Jscript από αυτόν τουIE8 με την ονομασία Chakra. Ο μηχανισμός αυτός λειτουργεί σε ξεχωριστό επίπεδο για τη διαχείριση των στοιχείων JavaScript. Με τον τρόπο αυτό ο οι ιστοσελίδες αποδίδουν γρηγορότερα, καθώς ο IE9 δημιουργεί τον κώδικα χωρίς τις παρεμβολές άλλων στοιχείων. Με τη «δυική» αυτή λειτουργία, το πρόγραμμα μπορεί να εκμεταλλευτεί υπολογιστές πολλών πυρήνων επεξεργαστή.

#### ECMAScript

Ο μηχανισμός JScript Chakra βελτιώνει την υποστήριξη του ECMA-262: Η γλώσσα κωδικοποίησης ECMAScript περιλαμβάνει νέα χαρακτηριστικά για την πέμπτη έκδοση του ECMA-262 (συντομογραφία: ES5).

#### DOM

Στις βελτιώσεις του DOM περιλαμβάνονται:

* Καλύτερη διαχείριση του DOM
* Πλήρη συμβάντα Full DOM L2 και L3
* `getComputedStyle` του στυλ DOM
* `DOMContentLoaded`

### CSS

Οι βελτιώσεις του CSS περιλαμβάνουν υποστήριξη τμημάτων του κώδικα εγγραφής:

* Φόντα και πλαίσια CSS3
* Τιμές και μονάδες CSS3
* Πολυμέσα CSS3

### HTML5

#### Πολυμέσα HTML5

Ο IE9 υποστηρίζει προσθήκη ετικετών ήχου και βίντεο HTML5.

Οι ετικέτες ήχου υποστηρίζουν τις μορφές αρχείων MP3 και AAC, ενώ η ετικέτω βίντεο υποστηρίζει εγγενώς τη μορφή H.264/MPEG-4 AVC. Για την αναπαραγωγή άλλων μορφών βίντεο, όπως του WebM, θα χρειαστούν προσθήκες τρίτων κατασκευαστών.

#### Σχεδίαση HTML5

Ο IE9 υποστηρίζει το πρότυπο HTML5.

#### Υποστήριξη HTML5 με SVG

Από την πρώτη κιόλας προεπισκόπηση πλατφόρμας του προγράμματος υποστηρίζονται:

* Μέθοδοι εισαγωγής εσωτερικού HTML και XHTML, το στοιχείο κώδικα <object> και απεικόνιση εγγράφων μορφής .svg
* Δομές: `<svg>`, `<defs>`, `<use>`, `<g>` και `<image>`
* Σχήματα: `<circle>`, `<ellipse>`, `<rect>`, `<line>`, `<polyline>`, `<polygon>` και `<path>`
* Κείμενο
* Γέμισμα και ένταση χρώματος (CSS3)
* DOML2 Core και SVGDOM
* Συμβάντα
* Παρουσίαση στυλ CSS
* Ορισμοί διαμόρφωσης: `translate`, `skewX`, `skewY`, `scale` και `rotate`.

Τα στοιχεία SVG υποστηρίζονται πλήρως από την πρώτη προεπισκόπηση πλατφόρμας. Τα στοιχεία αυτά ανταποκρίνονται στο πρότυπο SVGDOM και μπορούν να κωδικοποιηθούν με μορφή CSS.

Η τελική έκδοση του προγράμματος θα υποστηρίζει επίσης:

* Μεθόδους εισαγωγής: `<embed>`, `<iframe>`, `<img>`, εικόνα css και .svgz
* Αποχρώσεις και παλέτες
* Χρήση προχείρου και μάσκας
* Δείκτη και σήμανση
* Καλύτερη διαχείριση κειμένου και συμβάντων

### Γραμματοσειρές

Ο Internet Explorer ήταν το πρώτο πρόγραμμα περιήγησης διαδικτύου που υποστήριξε γραμματοσειρές web μέσω του κώδικα `@font-face`, αλλά μόνο της μορφής Embedded Open Type (EOT) και δεν υποστήριζε τμήματα γραμματοσειρών του CSS3. Ο IE9 ολοκλήρωσε τη συγκεκριμένη υποστήριξη με την προσθήκη του WOFF .

### Προστασία από κακόβουλο λογισμικό

Στα τέλη του 2010 δημοσιεύτηκαν τα αποτελέσματα του τεστ προστασίας των προγραμμάτων περιήγησης διαδικτύου από κακόβουλο λογισμικό από τα εργαστήρια NSS με τη χορηγία της Microsoft. Η έρευνα έλεγχε τη δυνατότητα κάθε προγράμματος να αποτρέπει την εμφάνιση συνδέσμων σε κακόβουλα περιβάλλοντα στους χρήστες που χρησιμοποιούσαν ιστοσελίδες κοινωνικής δικτύωσης και να λάβουν τέτοιου είδους λογισμικό. Δεν εξετάστηκε η ικανότητα των προγραμμάτων να αποκλείουν τις ιστοσελίδες που περιέχουν κακόβουλο λογισμικό. 

Σύμφωνα με τα εργαστήρια NSS, ο Internet Explorer 9 απέκλεισε το 99% των τοποθεσιών αυτών, πράγμα που ο Internet Explorer 8 είχε κατορθώσει σε ποσοστό 90%. Η ίδια έρευνα έδειξε ότι ο Chrome 6, ο Firefox 3.6 και ο Safari 5, που βασίζονται στην Υπηρεσία Ασφαλούς Περιήγησης της Google, απέκλεισαν το 6%, 19% και 11% των τοποθεσιών αντίστοιχα, ενώ ο Opera δεν απέκλεισε καμία.

Οι δημιουργοί των άλλων προγραμμάτων περιήγησης διαδικτύου άσκησαν αρνητική κριτική στο τεστ, δίνοντας έμφαση στη διαφάνεια επιλογής των τοποθεσιών, ενώ οι δημιουργοί του Opera ανέφεραν ότι οι κακόβουλες τοποθεσίες είναι ένα μόνο μέρος του μη ασφαλούς διαδικτύου.

Άλλες αλλαγές
-------------

### Συμβολοσειρά αντιπροσώπου χρήστη

Λόγω των τεχνικών βελτιώσεων, η ομάδα ανάπτυξης του IE αποφάσισε να αλλάξει τη συμβολοσειρά του αντιπροσώπου χρήστη. Το στοιχείο κώδικα `Mozilla/4.0` άλλαξε σε `Mozilla/5.0` για να ταυτιστεί με τις συμβολοσειρές άλλων προγραμμάτων και για να αποδειχθεί ότι ο IE9 είναι πιο λειτουργικός από προηγούμενες εκδόσεις του προγράμματος. Ο κώδικας `Trident/4.0` άλλαξε σε `Trident/5.0`. Σε αντίθεση με τις προηγούμενες εκδόσεις, ο IE9 δεν στέλνει κανένα στοιχείο αναγνώρισης .NET στους διακομιστές, εκτός και αν χρησιμοποιείται η προβολή συμβατότητας (για να εμφανίσει τις ιστοσελίδες όπως ακριβώς θα έκανε ο IE7).

| Λειτουργικό σύστημα | Λειτουργία χυμβατότητας | Συμβολοσειρά αντιπροσώπου χρήστη |
| --- | --- | --- |
| Windows 7 / Windows Server 2008 R2 | Ναι | `Mozilla/4.0 (συμβατός, MSIE 7.0, Windows NT 6.1, Trident/5.0)` |
| Windows 7 / Windows Server 2008 R2 | Όχι | `Mozilla/5.0 (συμβατός, MSIE 9.0, Windows NT 6.1, Trident/5.0)` |
| Windows Vista / Windows Server 2008 | Ναι | `Mozilla/4.0 (συμβατός, MSIE 7.0, Windows NT 6.0, Trident/5.0)` |
| Windows Vista / Windows Server 2008 | Όχι | `Mozilla/5.0 (συμβατός, MSIE 9.0, Windows NT 6.0, Trident/5.0)` |

### Επεκτασιμότητα

Στον IE9 οι μηχανισμοί επεκτασιμότητας για τα στοιχεία βοηθού προγράμματος περιήγησης (BHO) και τις γραμμές εργαλείων παραμένουν ίδια. Όταν δεν φορτώνεται BHO ή γραμμή εργαλείων, ελαττώνεται ο χρόνος ανοίγματος της εφαρμογής, αλλά ελαχιστοποιείται η δυνατότητα των προγραμματιστών να βελτιώσουν την εμπειρία χρήστη μέσω αυτών των μηχανισμών.

Κριτικές
--------

### Release Candidate

Το μερίδιο αγοράς του Internet Explorer διακυμάνθηκε στο 56% τον Ιανουάριο του 2011, ενώ στο περιοδικό *The Register* ο Tim Anderson είπε ότι ο IE9 ήταν η απάντηση της Microsoft στη γενικότερη πτώση του μεριδίου αγοράς του προγράμματος.

Από την άλλη, το περιοδικό *Computing* παρατήρησε πως το πρόγραμμα διαθέτει «σωρεία βελτιώσεων». Τόνισε ότι ο IE9 RC ξεπέρασε τα προγράμματα Firefox, Safari, Chrome και Opera στην αξιολόγηση της Futuremark.

Τέλος, οι απόψεις του Michael Muchmore στο *PC Magazine* ήταν ιδιαίτερα θετικές, καθώς τόνισε την αξία των λειτουργιών InPrivate και προστασίας από τον εντοπισμό. Επισήμανε επίσης την υπεροχή του προγράμματος έναντι των ανταγωνιστών του. Βέβαια, ανέφερε ότι βρήκε ελάχιστες διαφορές στην απόδοση του Chrome και του IE και ότι η έκδοση release candidate δεν είναι συμβατή με ορισμένες τοποθεσίες.

### Τελική έκδοση

Κατά την πρώτη μέρα κυκλοφορίας της τελικής του έκδοσης, ο Internet Explorer 9 λήφθηκε περίπου 2,35 εκατομμύρια φορές.

Τον Μάρτιο του 2011 ο Adrian Kingsley-Hughes, με βάση ορισμένα τεστ απόδοσης που έκανε το ZDNet, συμπέρανε ότι ο Chrome 10, ο Internet Explorer 9 (32-bit) και ο Firefox 4 Release candidate «απέδειξαν ότι η Microsoft είχε κάνει σκληρή δουλειά πάνω στον IE, μετατρέποντας το πρόγραμμα από πολύ αργό σε πολύ γρήγορο. Συμπερασματικά, δε θεωρώ απαραίτητο να γίνεται πια λόγος για την απόδοση του JavaScript, και συγκεκριμένα με βάση πραγματικά δεδομένα είναι δύσκολο να βρει κανείς διαφορές μεταξύ των προγραμμάτων περιήγησης».

Έκδοση για κινητά τηλέφωνα
--------------------------

Τον Φεβρουάριο του 2011 στο Mobile World Congress ο Στηβ Μπάλμερ ανακοίνωσε μία σημαντική ενημέρωση του Windows Phone 7 για τα τέλη του 2011, που θα περιλαμβάνει μια έκδοση του Internet Explorer 9 για κινητά τηλέφωνα και που θα υποστηρίζει τα ίδια πρότυπα web (π.χ. HTML5) και χρήση του υλικού για προβολή γραφικών, όπως ακριβώς στην έκδοση για επιτραπέζιους υπολογιστές. Η Microsoft παρουσίασε τη δυνατότητα χρήσης υλικού για την προβολή των ιστοσελίδων με τη χρήση μιας επίδειξης κινούμενων ψαριών, κάνοντας σύγκριση της απόδοσης της συγκεκριμένης έκδοσης με την αντίστοιχη απόδοση του iOS 4.2.1 Νοεμβρίου 2010 του Safari στο iPhone 4.

Αναφορές
--------

1. ↑  «Λήψη γλωσσών για τον Internet Explorer 9». *Ιστοσελίδα της Microsoft*. Microsoft Corporation. Ανακτήθηκε στις 28 Νοεμβρίου 2010.
2. 1 2 3  «A More Beautiful Web Launches on March 14th». The Windows Blog.
3. 1 2 3  Hachamovitch, Dean (28 Οκτωβρίου 2010). «HTML5, Using the whole PC: Sixth IE9 Platform Preview Available for Developers». Microsoft. Ανακτήθηκε στις 28 Οκτωβρίου 2010.
4. ↑  «Benefits of GPU-powered HTML5». *IEBlog*. Microsoft corporation. 9 Απριλίου 2010. Ανακτήθηκε στις 26 Φεβρουαρίου 2011.
5. ↑  Galineau, Sylvain (23 Απριλίου 2010). «Meet WOFF, The Standard Web Font Format». *IEBlog*. Microsoft Corporation.
6. ↑  Thurrott, Paul (18 Νοεμβρίου 2009). «Internet Explorer 9 Preview». *Paul Thurrott's Supersite for Windows*. Penton Media, Inc. Αρχειοθετήθηκε από το πρωτότυπο στις 25 Ιουλίου 2010. Ανακτήθηκε στις 26 Φεβρουαρίου 2011.
7. ↑
8. ↑  «Λήψη γλωσσών για τον Internet Explorer 9». *microsoft.com*. Microsoft Corporation. Ανακτήθηκε στις 26 Φεβρουαρίου 2011.
9. ↑  Hall, Kevin (17 Μαρτίου 2010). «Internet Explorer 9 adds HTML5, drops Windows XP». *Dvice.com*. NBC Universal. Αρχειοθετήθηκε από το πρωτότυπο στις 20 Αυγούστου 2012. Ανακτήθηκε στις 13 Φεβρουαρίου 2011.
10. ↑  Foley, Mary Jo (16 Μαρτίου 2010). «Microsoft IE9 developer preview with HTML5 support ready for download». *ZDNet*. CBS Interactive. Αρχειοθετήθηκε από το πρωτότυπο στις 21 Απριλίου 2010. Ανακτήθηκε στις 26 Μαρτίου 2011.
11. ↑  Hachamovitch, Dean (16 Μαρτίου 2010), *HTML5, Hardware Accelerated: First IE9 Platform Preview Available for Developers*, Microsoft,
12. ↑   *The Web Standards Project's Acid3 Test - Platform Preview 1*, Microsoft, ανακτήθηκε στις 2011-02-13
13. ↑  Hachamovitch, Dean (5 Μαΐου 2010), *HTML5 and Same Markup: Second IE9 Platform Preview Available for Developers*, Microsoft,
14. ↑   *The Web Standards Project's Acid3 Test - Platform Preview 2*, Microsoft, ανακτήθηκε στις 2011-02-13
15. ↑  Hachamovitch, Dean (23 Ιουνίου 2010), *HTML5, Native: Third IE9 Platform Preview Available for Developers*, Microsoft,
16. ↑   *The Web Standards Project's Acid3 Test - Platform Preview 3*, Microsoft, ανακτήθηκε στις 2011-02-13
17. ↑  Hachamovitch, Dean (4 Αυγούστου 2010), *HTML5, Modernized: Fourth IE9 Platform Preview Available for Developers*, Microsoft,
18. ↑   *The Web Standards Project's Acid3 Test - Platform Preview 4*, Microsoft, ανακτήθηκε στις 2011-02-13
19. ↑  «Inside the final Internet Explorer 9 Platform Preview». arstechnica.
20. ↑  Keizer, Gregg (13 Αυγούστου 2010), *Microsoft to release IE9 public beta on Sept. 15*, Computerworld,
21. ↑  Anthony, Sebastian (28 Οκτωβρίου 2010), *IE9 Beta downloaded 10 million times, more details on Developer Preview 6*, Download Squad, ανακτήθηκε στις 2011-02-13
22. ↑  Hachamovitch, Dean (17 Νοεμβρίου 2010). «HTML5, and Real World Site Performance: Seventh IE9 Platform Preview Available for Developers». Microsoft. Ανακτήθηκε στις 17 Νοεμβρίου 2010.
23. ↑  Brad, Sams (10 Φεβρουαρίου 2011). «Internet Explorer 9 RC to launch on February 10». Neowin.net. Ανακτήθηκε στις 4 Φεβρουαρίου 2011.
24. ↑  Oiaga, Marius (20 Δεκεμβρίου 2007), *Forget about IE8 - Onward to Internet Explorer 9 in Windows 7*, Softpedia, ανακτήθηκε στις 19 Μαρτίου 2010
25. ↑  «Introducing Internet Explorer 9 Beta - Internet Explorer Blog at MSDN». *Microsoft Developer Network* (Microsoft). 15 Σεπτεμβρίου 2010.. Ανακτήθηκε στις 30 Νοεμβρίου 2010.
26. ↑  Hachamovitch, Dean (18 Νοεμβρίου 2009). «An Early Look At IE9 for Developers». *IEBlog on Microsoft Developer Network*. Microsoft. Ανακτήθηκε στις 18 Νοεμβρίου 2009.
27. ↑  Oiaga, Marius (20 Μαρτίου 2010), *Internet Explorer 9 Beta Next – New IE9 Builds Every 8 Weeks*, Softpedia, ανακτήθηκε στις 31 Μαρτίου 2010
28. ↑  Dengler, Patrick (5 Ιανουαρίου 2010), *Microsoft Joins W3C SVG Working Group*, Microsoft, ανακτήθηκε στις 5 Ιανουαρίου 2009
29. ↑  «WebKit SunSpider Detailed Results». Αρχειοθετήθηκε από το πρωτότυπο στις 8 Ιουνίου 2011. Ανακτήθηκε στις 13 Φεβρουαρίου 2011.
30. ↑  «Updates for Internet Explorer 9 Beta - Internet Explorer Blog at MSDN». *Microsoft Developer Network* (Microsoft). 23 Νοεμβρίου 2010.. Ανακτήθηκε στις 23 Νοεμβρίου 2010.
31. ↑  «Internet Explorer 9 Beta 2 Build 9.0.8027.6000 Leaked to the Web». Αρχειοθετήθηκε από το πρωτότυπο στις 10 Ιουλίου 2011. Ανακτήθηκε στις 13 Φεβρουαρίου 2011.
32. ↑  «Internet Explorer 9 RC now available to download, tracking protection in tow (update)». Engadget. 10 Φεβρουαρίου 2011. Ανακτήθηκε στις 12 Φεβρουαρίου 2011.
33. ↑   *Frequently Asked Questions*, Microsoft, 13 Μαρτίου 2010, ανακτήθηκε στις 18 Μαρτίου 2010
34. ↑  *Pinned Sites: Windows 7 Desktop Integration with Internet Explorer 9*, Israel Hilerio (Microsoft) 2010.
35. ↑  Pinning Αρχειοθετήθηκε 2011-11-24 στο Wayback Machine. Beauty of the Web.
36. ↑
37. ↑  Hachamovitch, Dean (16 Μαρτίου 2010), *HTML5, Hardware Accelerated: First IE9 Platform Preview Available for Developers*,
38. ↑  Wirfs-Brock, Allen (16 Ιουνίου 2010), *How IE9 Platform Preview Feedback Changed the JavaScript Standard*, Microsoft,
39. 1 2  Oiaga, Marius, *IE9 Platform Preview 3 HTML5 Evolution: Canvas, Video and Audio Elements Now Supported*, Softpedia,
40. ↑  Cutsinger, Paul; Mann, Jatinder (1 Ιουλίου 2010), *IE9 Includes Hardware Accelerated Canvas*, Microsoft,
41. ↑  «SVG in IE9 Roadmap». IEblog. 18 Μαρτίου 2010.
42. ↑   *Coordinate Systems, Transformations and Units - The `transform` attribute*, W3C, 14 Ιανουαρίου 2003,
43. ↑   *@font-face support in Internet Explorer*, Webfonts.info, ανακτήθηκε στις 2011-02-13
44. ↑  Hachamovitch, Dean (23 Ιουνίου 2010), *HTML5, Native: Third IE9 Platform Preview Available for Developers*, Microsoft,
45. ↑   *Web Browser Group Test Socially-Engineered Malware Q3 2010*, nsslabs.com, ανακτήθηκε στις 2011-02-13
46. ↑   *NSS Labs: Internet Explorer 9 Offers Best Protection*, pcmag.com,
47. ↑  Rubenking, Neil (15 Δεκεμβρίου 2010). «Google Responds to NSS Labs Browser Security Report». PC Mag. Ανακτήθηκε στις 16 Ιανουαρίου 2011.
48. ↑  Bakke, Kurt (17 Δεκεμβρίου 2010). «Opera Also Questions IE Security Test Results». ConceivablyTech.com. Αρχειοθετήθηκε από το πρωτότυπο στις 28 Δεκεμβρίου 2010. Ανακτήθηκε στις 16 Ιανουαρίου 2011.
49. ↑  Silbey, Marc (23 Μαρτίου 2010), *Introducing IE9's User Agent String*, Microsoft, ανακτήθηκε στις 31 Μαρτίου 2010
50. ↑  «Browser Market Share January 2011». Net Applications. Αρχειοθετήθηκε από το πρωτότυπο στις 22 Φεβρουαρίου 2011. Ανακτήθηκε στις 23 Φεβρουαρίου 2011.
51. ↑  Tim Anderson (14 Φεβρουαρίου 2011). «Microsoft's IE9: Don't believe the hype». The Register. Αρχειοθετήθηκε από το πρωτότυπο στις 22 Φεβρουαρίου 2011. Ανακτήθηκε στις 23 Φεβρουαρίου 2011.
52. ↑  Dave Bailey (16 Φεβρουαρίου 2011). «Microsoft Internet Explorer 9 release candidate review». Computing (περιοδικό). Ανακτήθηκε στις 22 Φεβρουαρίου 2011.
53. ↑  Michael Muchmore (10 Φεβρουαρίου 2011). «Internet Explorer 9 (IE9) Release Candidate». PC Magazine. Ανακτήθηκε στις 22 Φεβρουαρίου 2011.
54. ↑  Ian Paul (16 Μαρτίου 2011). «Internet Explorer 9 Downloaded Over 2 Million Times on Day One». PC World. Αρχειοθετήθηκε από το πρωτότυπο στις 18 Μαρτίου 2011. Ανακτήθηκε στις 17 Μαρτίου 2011.
55. ↑  Adrian Kingsley-Hughes (15 Μαρτίου 2011). «IE9 vs Chrome 10 vs Firefox 4 RC vs Opera 11.01 vs Safari 5 - The BIG browser benchmark!». ZDNet. Αρχειοθετήθηκε από το πρωτότυπο στις 20 Μαρτίου 2011. Ανακτήθηκε στις 21 Μαρτίου 2011.
56. ↑  Stephen Shankland (15 Φεβρουαρίου 2011). «Windows Phone 7 update to offer IE9». CNET News. Αρχειοθετήθηκε από το πρωτότυπο στις 25 Απριλίου 2012. Ανακτήθηκε στις 24 Μαρτίου 2011.
57. ↑  Bonnie Cha (14 Φεβρουαρίου 2011). «Multitasking, IE9 coming to Windows Phone». cnet. Αρχειοθετήθηκε από το πρωτότυπο στις 25 Απριλίου 2012. Ανακτήθηκε στις 24 Μαρτίου 2011.

Περισσότερες πληροφορίες
------------------------

* Mediati, Nick (15 Σεπτεμβρίου 2010). «Microsoft Internet Explorer 9 Browser Software Review». *PC World*. PCWorld Communications, Inc. Αρχειοθετήθηκε από το πρωτότυπο στις 1 Δεκεμβρίου 2010. Ανακτήθηκε στις 19 Οκτωβρίου 2010.
* Gralla, Preston (15 Σεπτεμβρίου 2010). «Internet Explorer 9 beta strips down for speed». *Computerworld*. Computerworld Inc. Ανακτήθηκε στις 19 Οκτωβρίου 2010.
* McCracken, Harry (21 Σεπτεμβρίου 2010). «Finally, a 21st Century Browser from Microsoft». *TIME*. Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 19 Οκτωβρίου 2010.
* Stern, Joanna (15 Σεπτεμβρίου 2010). «Internet Explorer 9 Beta review». *Engadget*. AOL Inc. Ανακτήθηκε στις 19 Οκτωβρίου 2010.

Σύνδεσμοι
---------

* Internet Explorer 9
* Beauty of the Web Αρχειοθετήθηκε 2011-11-24 στο Wayback Machine.
* Internet Explorer Test Drive